title: Cinneadh Cur Chun Feidhme (AE) 2021/325 ón gComhairle an 22 Feabhra 2021 maidir le Leas-Chathaoirleach ar Bhord Maoirseachta an Bhainc Cheannais Eorpaigh a cheapadh

text:
                  24.2.2021

                  GA

                  Iris Oifigiúil an Aontais Eorpaigh

                  L 64/6

         CINNEADH CUR CHUN FEIDHME (AE) 2021/325 ÓN gCOMHAIRLE
         an 22 Feabhra 2021
         maidir le Leas-Chathaoirleach ar Bhord Maoirseachta an Bhainc Cheannais Eorpaigh a cheapadh
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1024/2013 ón gComhairle an 15 Deireadh Fómhair 2013, lena dtugtar cúraimí sonracha don Bhanc Ceannais Eorpach a bhaineann le beartais a bhaineann le maoirseacht stuamachta ar institiúidí creidmheasa (1), agus go háirithe Airteagal 26(3) de,
         De bharr an mhéid seo a leanas:

                     (1)

                     An 15 Deireadh Fómhair 2013, ghlac an Chomhairle Rialachán (AE) Uimh. 1024/2013, lena dtugtar cúraimí sonracha don Bhanc Ceannais Eorpach (BCE) maidir le beartais a bhaineann le maoirseacht stuamachta ar institiúidí creidmheasa.

                     (2)

                     Ba cheart don Bhord Maoirseachta tabhairt go hiomlán faoi phleanáil agus faoi fhorghníomhú na gcúraimí a thugtar do BCE, ar a bhfuil an Cathaoirleach, an leas-Chathaoirleach agus ceathrar ionadaithe ó BCE, chomh maith le hionadaí amháin ón údarás inniúil náisiúnta i ngach Ballstát rannpháirteach.

                     (3)

                     Is comhlacht sár-riachtanach é an Bord Maoirseachta agus feidhmiú na gcúraimí maoirseachta á dhéanamh ag BCE sa Sásra Aonair Maoirseachta. Dá bhrí sin, le Rialachán (AE) Uimh. 1024/2013, tugadh de chumhacht don Chomhairle Cathaoirleach agus Leas-Chathaoirleach ar an mBord Maoirseachta a cheapadh.

                     (4)

                     An 4 Deireadh Fómhair 2019, cheap an Chomhairle Yves MERSCH mar Leas-Chathaoirleach ar an mBord Maoirseachta trí bhíthin Chinneadh Cur Chun Feidhme (AE) 2019/1671 (2). Tháinig deireadh le téarma oifige Leas-Chathaoirleach ar an mBord Maoirseachta an 14 Nollaig 2020.

                     (5)

                     I gcomhréir le hAirteagal 26(3) de Rialachán (AE) Uimh. 1024/2013, tar éis éisteacht a thabhairt don Bhord Maoirseachta, tá togra le cur faoi bhráid Pharlaimint na hEorpa ag BCE maidir le Leas-Chathaoirleach ar an mBord Maoirseachta a cheapadh, duine a roghnófar as measc chomhaltaí Bhord Feidhmiúcháin BCE. Thíolaic BCE togra den sórt sin an 18 Nollaig 2020, agus d’fhormheas Parlaimint na hEorpa é an 8 Feabhra 2021,

               TAR ÉIS AN CINNEADH SEO A GHLACADH:

            Airteagal 1
            Leis seo, ceaptar Frank ELDERSON mar Leas-Chathaoirleach ar Bhord Maoirseachta an Bhainc Ceannais Eorpaigh ar feadh tréimhse 5 bliana ón 24 Feabhra 2021.

            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 22 Feabhra 2021.

                  Thar ceann na Comhairle

                  An tUachtarán

               J. BORRELL FONTELLES

            (1)  IO L 287, 29.10.2013, lch. 63.

            (2)  Cinneadh Cur chun feidhme ón gComhairle (AE) 2019/1671 an 4 Deireadh Fómhair 2019 maidir le Leas-Chathaoirleach ar Bhord Maoirseachta an Bhainc Cheannais Eorpaigh a cheapadh (IO L 256, 7.10.2019, lch. 8).


title: Cinneadh Cur Chun Feidhme (AE) 2021/327 ón gCoimisiún an 23 Feabhra 2021 lena gcuirtear ar atráth dáta éaga an fhormheasa maidir le meatafluitrin a úsáid i dtáirgí bithicíde de chineál táirge 18 (Téacs atá ábhartha maidir le LEE)

text:
                  24.2.2021

                  GA

                  Iris Oifigiúil an Aontais Eorpaigh

                  L 64/10

         CINNEADH CUR CHUN FEIDHME (AE) 2021/327 ÓN gCOIMISIÚN
         an 23 Feabhra 2021
         lena gcuirtear ar atráth dáta éaga an fhormheasa maidir le meatafluitrin a úsáid i dtáirgí bithicíde de chineál táirge 18
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 528/2012 ó Pharlaimint na hEorpa agus ón gComhairle an 22 Bealtaine 2012 maidir le táirgí bithicídeacha a chur ar fáil ar an margadh agus a úsáid (1), agus go háirithe Airteagal 14(5) de,
         Tar éis dó dul i gcomhairle leis an mBuanchoiste um Tháirgí Bithicídeacha,
         De bharr an mhéid seo a leanas:

                     (1)

                     Áiríodh an tsubstaint ghníomhach meatafluitrin in Iarscríbhinn I a ghabhann le Treoir 98/8/CE ó Pharlaimint na hEorpa agus ón gComhairle (2) lena húsáid i dtáirgí bithicídeacha de chineál táirge 18, agus de bhun Airteagal 86 de Rialachán (AE) Uimh. 528/2012 meastar, dá bhrí sin, é a bheith formheasta faoin Rialachán sin, faoi réir na sonraíochtaí agus na gcoinníollacha a leagtar amach in Iarscríbhinn I a ghabhann leis an Treoir sin.

                     (2)

                     An formheas maidir le meatafluitrin a úsáid i dtáirgí bithicíde de chineál táirge 18, rachaidh sé in éag an 30 Aibreán 2021. An 25 Deireadh Fómhair 2019, cuireadh iarratas isteach i gcomhréir le hAirteagal 13(1) de Rialachán (AE) Uimh. 528/2012 ar fhormheas meatafluitrine a athnuachan.

                     (3)

                     An 15 Deireadh Fómhair 2020, chuir údarás inniúil meastóireachta na hÉireann an Coimisiún ar an eolas gur chinn sé, de bhun Airteagal 14(1) de Rialachán (AE) Uimh. 528/2012, gur ghá meastóireacht iomlán a dhéanamh ar an iarratas. De bhun Airteagal 8(1) de Rialachán (AE) Uimh. 528/2012, déanfaidh an t-údarás inniúil meastóireachta meastóireacht iomlán ar an iarratas laistigh de 365 lá tar éis a bhailíochtaithe.

                     (4)

                     Féadfaidh an t-údarás inniúil meastóireachta, de réir mar is iomchuí, iarraidh ar an iarratasóir sonraí leordhóthanacha a sholáthar chun an mheastóireacht a dhéanamh, i gcomhréir le hAirteagal 8(2) de Rialachán (AE) Uimh. 528/2012. Sa chás sin, cuirfear an tréimhse 365 lá ar fionraí ar feadh tréimhse nach faide ná 180 lá ar an iomlán ach amháin má tá call le fionraí níos faide mar gheall ar chineál na sonraí a iarrtar nó mar gheall ar imthosca eisceachtúla.

                     (5)

                     Laistigh de 270 lá tar éis di moladh a fháil ón údarás inniúil meastóireachta, déanfaidh an Ghníomhaireacht Eorpach Ceimiceán (“an Gníomhaireacht”) tuairim maidir le hathnuachan fhormheas na substainte gníomhaí a ullmhú agus a chur faoi bhráid an Choimisiúin i gcomhréir le hAirteagal 14(3) de Rialachán (AE) Uimh. 528/2012.

                     (6)

                     Dá bhrí sin, ar chúiseanna nach bhfuil neart ag an iarratasóir orthu, is dóigh gur in éag a rachaidh an formheas maidir le meatafluitrin a úsáid i dtáirgí bithicíde de chineál táirge 18 sula nglacfar cinneadh maidir lena athnuachan. Dá bhrí sin is iomchuí dáta éaga an fhormheasa maidir le meatafluitrin a úsáid i dtáirgí bithicíde de chineál táirge 18 a chur ar atráth ar feadh tréimhse leordhóthanach chun gur féidir scrúdú a dhéanamh ar an iarratas. I bhfianaise na dteorainneacha ama le haghaidh na meastóireachta ag an údarás inniúil meastóireachta agus le haghaidh ullmhú agus chur isteach na tuairime ag an nGníomhaireacht, is iomchuí dáta éaga an fhormheasa a chur ar atráth go dtí an 31 Deireadh Fómhair 2023.

                     (7)

                     Seachas dáta éaga an fhormheasa, formheastar meatafluitrin a úsáid fós i dtáirgí bithicíde de chineál táirge 18 faoi réir na sonraíochtaí agus na gcoinníollacha a leagtar amach in Iarscríbhinn I a ghabhann le Treoir 98/8/CE.

               TAR ÉIS AN CINNEADH SEO A GHLACADH:

            Airteagal 1
            I dtaca le dáta éaga an fhormheasa maidir le meatafluitrin a úsáid i dtáirgí bithicíde de chineál táirge 18, cuirtear ar atráth é go dtí an 31 Deireadh Fómhair 2023.

            Airteagal 2
            Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 23 Feabhra 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 167, 27.6.2012, lch. 1.

            (2)  Treoir 98/8/CE ó Pharlaimint na hEorpa agus ón gComhairle an 16 Feabhra 1998 maidir le táirgí bithicídeacha a chur ar an margadh (IO L 123, 24.4.1998, lch. 1).


title: Cinneadh Cur Chun Feidhme (AE) 2021/333 ón gCoimisiún an 24 Feabhra 2021 lena gcuirtear ar atráth dáta éaga an fhormheasa maidir le halfaclóralós a úsáid i dtáirgí bithicíde de chineál táirge 14 (Téacs atá ábhartha maidir le LEE)

text:
                  25.2.2021

                  GA

                  Iris Oifigiúil an Aontais Eorpaigh

                  L 65/58

         CINNEADH CUR CHUN FEIDHME (AE) 2021/333 ÓN gCOIMISIÚN
         an 24 Feabhra 2021
         lena gcuirtear ar atráth dáta éaga an fhormheasa maidir le halfaclóralós a úsáid i dtáirgí bithicíde de chineál táirge 14
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 528/2012 ó Pharlaimint na hEorpa agus ón gComhairle an 22 Bealtaine 2012 maidir le táirgí bithicídeacha a chur ar fáil ar an margadh agus a úsáid (1), agus go háirithe Airteagal 14(5) de,
         Tar éis dó dul i gcomhairle leis an mBuanchoiste um Tháirgí Bithicídeacha,
         De bharr an mhéid seo a leanas:

                     (1)

                     Áiríodh an tsubstaint ghníomhach alfaclóralós in Iarscríbhinn I a ghabhann le Treoir 98/8/CE ó Pharlaimint na hEorpa agus ón gComhairle (2) lena úsáid i dtáirgí bithicídeacha de chineál táirge 14, agus de bhun Airteagal 86 de Rialachán (AE) Uimh. 528/2012 meastar, dá bhrí sin, é a bheith formheasta faoin Rialachán sin, faoi réir na sonraíochtaí agus na gcoinníollacha a leagtar amach in Iarscríbhinn I a ghabhann leis an Treoir sin.

                     (2)

                     An formheas maidir le halfaclóralós a úsáid i dtáirgí bithicíde de chineál táirge 14, rachaidh sé in éag an 30 Meitheamh 2021. An 24 Nollaig 2019, cuireadh iarratas isteach i gcomhréir le hAirteagal 13(1) de Rialachán (AE) Uimh. 528/2012 ar fhormheas alfaclóralóis a athnuachan.

                     (3)

                     An 15 Deireadh Fómhair 2020, chuir údarás inniúil meastóireachta na Polainne an Coimisiún ar an eolas gur chinn sé, de bhun Airteagal 14(1) de Rialachán (AE) Uimh. 528/2012, gur ghá meastóireacht iomlán a dhéanamh ar an iarratas. De bhun Airteagal 8(1) de Rialachán (AE) Uimh. 528/2012, déanfaidh an t-údarás inniúil meastóireachta meastóireacht iomlán ar an iarratas laistigh de 365 lá tar éis a bhailíochtaithe.

                     (4)

                     Féadfaidh an t-údarás inniúil meastóireachta, de réir mar is iomchuí, iarraidh ar an iarratasóir sonraí leordhóthanacha a sholáthar chun an mheastóireacht a dhéanamh, i gcomhréir le hAirteagal 8(2) de Rialachán (AE) Uimh. 528/2012. Sa chás sin, cuirfear an tréimhse 365 lá ar fionraí ar feadh tréimhse nach faide ná 180 lá ar an iomlán ach amháin má tá call le fionraí níos faide mar gheall ar chineál na sonraí a iarrtar nó mar gheall ar imthosca eisceachtúla.

                     (5)

                     Laistigh de 270 lá tar éis di moladh a fháil ón údarás inniúil meastóireachta, déanfaidh an Ghníomhaireacht Eorpach Ceimiceán (“an Gníomhaireacht”) tuairim maidir le hathnuachan fhormheas na substainte gníomhaí a ullmhú agus a chur faoi bhráid an Choimisiúin i gcomhréir le hAirteagal 14(3) de Rialachán (AE) Uimh. 528/2012.

                     (6)

                     Dá bhrí sin, ar chúiseanna nach bhfuil neart ag an iarratasóir orthu, is dóigh gur in éag a rachaidh an formheas maidir le halfaclóralós a úsáid i dtáirgí bithicíde de chineál táirge 14 sula nglacfar cinneadh maidir lena athnuachan. Dá bhrí sin is iomchuí dáta éaga an fhormheasa maidir le halfaclóralós a úsáid i dtáirgí bithicíde de chineál táirge 14 a chur ar atráth ar feadh tréimhse leordhóthanach chun gur féidir scrúdú a dhéanamh ar an iarratas. I bhfianaise na dteorainneacha ama le haghaidh na meastóireachta ag an údarás inniúil meastóireachta agus le haghaidh ullmhú agus chur isteach na tuairime ag an nGníomhaireacht, is iomchuí dáta éaga an fhormheasa a chur ar atráth go dtí an 31 Nollaig 2023.

                     (7)

                     Seachas dáta éaga an fhormheasa, formheastar alfaclóralós a úsáid fós i dtáirgí bithicíde de chineál táirge 14 faoi réir na sonraíochtaí agus na gcoinníollacha a leagtar amach in Iarscríbhinn I a ghabhann le Treoir 98/8/CE.

               TAR ÉIS AN CINNEADH SEO A GHLACADH:

            Airteagal 1
            I dtaca le dáta éaga an fhormheasa maidir le halfaclóralós a úsáid i dtáirgí bithicíde de chineál táirge 14, cuirtear ar atráth é go dtí 31 Nollaig 2023.

            Airteagal 2
            Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 24 Feabhra 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 167, 27.6.2012, lch. 1.

            (2)  Treoir 98/8/CE ó Pharlaimint na hEorpa agus ón gComhairle an 16 Feabhra 1998 maidir le táirgí bithicídeacha a chur ar an margadh (IO L 123, 24.4.1998, lch. 1).


title: Cinneadh Cur Chun Feidhme (AE) 2021/377 ón gCoimisiún an 2 Márta 2021 lena leasaítear Cinneadh Cur Chun Feidhme (AE) 2019/436 maidir le caighdeáin chomhchuibhithe i ndáil le hinnealra arna ndréachtú chun tacú le Treoir 2006/42/CE ó Pharlaimint na hEorpa agus ón gComhairle (Téacs atá ábhartha maidir le LEE)

text:
                  3.3.2021

                  GA

                  Iris Oifigiúil an Aontais Eorpaigh

                  L 72/12

         CINNEADH CUR CHUN FEIDHME (AE) 2021/377 ÓN gCOIMISIÚN
         an 2 Márta 2021
         lena leasaítear Cinneadh Cur Chun Feidhme (AE) 2019/436 maidir le caighdeáin chomhchuibhithe i ndáil le hinnealra arna ndréachtú chun tacú le Treoir 2006/42/CE ó Pharlaimint na hEorpa agus ón gComhairle
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1025/2012 ó Pharlaimint na hEorpa agus ón gComhairle an 25 Deireadh Fómhair 2012 maidir le Caighdeánú Eorpach, lena leasaítear Treoracha 89/686/CEE agus 93/15/CEE ón gComhairle agus Treoracha 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE agus 2009/105/CE ó Pharlaimint na hEorpa agus ón gComhairle agus lena n-aisghairtear Cinneadh 87/95/CEE ón gComhairle agus Cinneadh Uimh. 1673/2006/CE ó Pharlaimint na hEorpa agus ón gComhairle (1), agus go háirithe Airteagal 10(6) de,
         Ag féachaint do Threoir 2006/42/CE ó Pharlaimint na hEorpa agus ón gComhairle an 17 Bealtaine 2006 maidir le hinnealra, agus lena leasaítear Treoir 95/16/CE (2), agus go háirithe Airteagal 7(3) de,
         De bharr an mhéid seo a leanas:

                     (1)

                     I gcomhréir le hAirteagal 7 de Threoir 2006/42/CE, innealra a monaraíodh i gcomhréir le caighdeán comhchuibhithe, agus ar foilsíodh an tagairt dó in Iris Oifigiúil an Aontais Eorpaigh, measfar go gcomhlíonann sé na ceanglais riachtanacha sláinte agus sábháilteachta a chumhdaítear le caighdeán comhchuibhithe den sórt sin.

                     (2)

                     Trí litir M/396 an 19 Nollaig 2006, rinne an Coimisiún iarraidh ar an gCoiste Eorpach um Chaighdeánú (CEN) agus ar Choiste Eorpach na gCaighdeán Leictriteicniúil (Cenelec) (“an Iarraidh”) go ndéanfaí caighdeáin chomhchuibhithe chun tacú le Treoir 2006/42/CE a dhréachtú agus a athbhreithniú, agus go dtabharfaí an obair ar na caighdeáin sin i gcrích, ionas go gcuirfí athruithe san áireamh a tugadh isteach leis an Treoir sin i gcomparáid le Treoir 98/37/CE ó Pharlaimint na hEorpa agus ón gComhairle (3).

                     (3)

                     Ar bhonn na hIarrata, dhréachtaigh CEN na caighdeáin chomhchuibhithe nua seo a leanas – EN ISO 3743-2:2019 maidir le modhanna i ndáil le seomraí tástála aisfhuaimnithe speisialta le haghaidh foinsí inaistrithe beaga i réimsí aisfhuaimnithe, EN 62841-2-11:2016/A1:2020 maidir le riachtanais shainiúla le haghaidh sábha frithingeacha láimhe, agus EN 62745:2017 maidir le córais rialaithe innealra gan chábla.
                     Ina theannta sin, ar bhonn na hIarrata, rinne CEN agus Cenelec athbhreithniú ar na caighdeáin chomhchuibhithe reatha seo a leanas, caighdeáin ar foilsíodh a dtagairtí le Teachtaireacht 2018/C 092/01 ón gCoimisiún (4), chun iad a chur in oiriúint don dul chun cinn teicneolaíoch: EN 574:1996+A1:2008; EN 349:1993+A1:2008; EN ISO 13857:2008; EN 1612-1:1997+A1:2008; EN 12643:2014; EN ISO 7096:2008; EN 12301:2000+A1:2008; EN 12965:2003+A2:2009; EN 13525:2005+A2:2009; EN 1870-19:2013; EN 940:2009+A1:2012; EN 1870-4:2012; EN ISO 19432:2012; EN ISO 15012-4:2016; agus EN 60745-2-14:2009/A1:2010. Is é an toradh a bhí air sin gur glacadh na caighdeáin chomhchuibhithe seo a leanas faoi seach: EN ISO 13851:2019 i ndáil le prionsabail maidir le dearadh agus rogha feistí rialaithe dhá lámh; EN ISO 13854:2019 maidir leis an íoslíon bearnaí ionas nach mbrúitear codanna de chorp an duine; EN ISO 13857:2019 maidir le faid sábháilteachta ionas nach sroichfear criosanna guaise leis na géaga uachtaracha agus íochtaracha; EN 1612:2019 maidir le riachtanais sábháilteachta le haghaidh meaisíní agus gléasra múnlaithe frithghníomhaithe; EN ISO 5010:2019 maidir le riachtanais stiúrtha le haghaidh innealra rothaí crécharta; EN ISO 7096:2020 maidir le meastóireacht saotharlainne ar chreathadh suíocháin oibritheora i meaisíní crécharta; EN 12301:2019 maidir le riachtanais sábháilteachta le haghaidh meaisíní plaistice agus rubair de chineál cleandair; EN 12965:2019 maidir le seaftaí tiomána imeachta cumhachta agus a ngardaí le haghaidh tarracóirí agus innealra talmhaíochta agus foraoiseachta; EN 13525:2020 maidir le riachtanais sábháilteachta le haghaidh meaisíní sliste adhmaid; EN ISO 19085-9:2020 maidir le binsí sábha ciorclacha (le agus gan bord sleamhnáin); EN ISO 19085-11:2020 maidir le meaisíní adhmadóireachta comhcheangailte; EN ISO 19085-13:2020 maidir le meaisíní sracsháfa il-lann le lódáil agus/nó dílódáil de láimh; EN ISO 19432-1:2020 maidir le riachtanais sábháilteachta le haghaidh meaisíní gearrtha le haghaidh rothaí scríobacha rothlacha lár-shuite; EN ISO 21904-1:2020 maidir le trealamh le haghaidh múch as táthú a ghabháil agus a scaradh; agus EN 62841-4-1:2020 maidir le riachtanais áirithe le haghaidh sábha slabhracha.

                     (4)

                     Ina theannta sin, ar bhonn na hIarrata, leasaigh CEN agus Cenelec na caighdeáin seo a leanas, caighdeáin a gcuimsítear a dtagairtí in Iarscríbhinn I a ghabhann le Cinneadh Cur Chun Feidhme (AE) 2019/436 ón gCoimisiún (5): EN ISO 19225:2017 maidir le lódálaithe lomairí agus córais treafa le haghaidh meaisíní tarraingthe soghluaiste, EN ISO 3691-5:2015 maidir le trucailí tionsclaíocha arna dtiomáint ag coisithe agus EN 62841-3-4:2016 maidir le líomhadóirí binse iniompartha. Is é an toradh a bhí air sin gur glacadh caighdeáin chomhchuibhithe leasaitheacha EN ISO 19225:2017/A1:2019, EN ISO 3691-5:2015/A1:2020 agus EN 62841-3-4:2016/A12:2020 faoi seach.

                     (5)

                     Leasaigh CEN agus Cenelec na caighdeáin chomhchuibhithe seo a leanas freisin, caighdeáin ar foilsíodh a dtagairtí le Teachtaireacht 2018/C 092/01: EN ISO 11203:2009 maidir le leibhéil brú fuaime astaíochtaí i ndáil le torann arna astú ag innealra agus ag trealamh; EN ISO 3691-1:2015 maidir le trucailí de shíneadh inathraithe agus trucailí iompartha ualaí; EN ISO 4254-11:2010 maidir le burlairí bailithe; EN ISO 20361:2015 maidir le caidéil leachta agus aonaid chaidéil; EN 50636-2-107:2015 maidir le lomairí léana leictreacha faoi chumhacht ceallra róbataice agus EN 62841-3-9:2015 maidir le sábha mítéir iniompartha. Is é an toradh a bhí air sin gur glacadh na caighdeáin chomhchuibhithe seo a leanas faoi seach: EN ISO 11203:2009/A1:2020; EN ISO 3691-1:2015/A1:2020; EN ISO 4254-11:2010/A1:2020; EN ISO 20361:2019/A11:2020; EN 62745:2017/A11:2020; EN 50636-2-107:2015/A2:2020; agus EN IEC 62841-3-9:2020/A11:2020.

                     (6)

                     An Coimisiún, in éineacht le CEN agus Cenelec, rinne sé a mheasúnú an bhfuil comhlíonadh na hIarrata sna caighdeáin a dhréachtaigh, a d’athbhreithnigh agus a leasaigh CEN agus Cenelec.

                     (7)

                     Na riachtanais sábháilteachta arb é a gcumhdach is aidhm do na caighdeáin chomhchuibhithe a dhréachtaigh, a d’athbhreithnigh agus a leasaigh CEN agus Cenelec, tá sásamh na riachtanas sin iontu, riachtanais a leagtar amach i dTreoir 2006/42/CE. Dá bhrí sin, is iomchuí tagairtí na gcaighdeán sin a fhoilsiú in Iris Oifigiúil an Aontais Eorpaigh, iad sin agus tagairtí aon chaighdeáin ábhartha lena leasaítear nó lena gceartaítear iad.

                     (8)

                     Cinneadh Cur Chun Feidhme (AE) 2019/436, cuirtear ar fáil in Iarscríbhinn I a ghabhann leis tagairtí na gcaighdeán comhchuibhithe lena mbronntar toimhde comhréireachta le Treoir 2006/42/CE, agus cuirtear ar fáil in Iarscríbhinn II a ghabhann leis tagairtí na gcaighdeán comhchuibhithe lena mbronntar toimhde comhréireachta le srianta. Tagairtí na gcaighdeán comhchuibhithe arna ndréachtú chun tacú le Treoir 2006/42/CE, chun a chinntiú go liostaítear iad in aon ghníomh amháin, ba cheart tagairtí na gcaighdeán sin a chuimsiú i gCinneadh Cur Chun Feidhme (AE) 2019/436.

                     (9)

                     In Iarscríbhinn III a ghabhann le Cinneadh Cur Chun Feidhme (AE) 2019/436, liostaítear tagairtí na gcaighdeán comhchuibhithe arna ndréachtú chun tacú le Treoir 2006/42/CE agus atá le tarraingt siar ó shraith C d’Iris Oifigiúil an Aontais Eorpaigh ó na dátaí a leagtar amach san Iarscríbhinn sin.

                     (10)

                     De thoradh na hoibre a rinne CEN agus Cenelec ar bhonn na hIarrata, rinneadh na caighdeáin chomhchuibhithe seo a leanas, caighdeáin ar foilsíodh a dtagairtí le Teachtaireacht 2018/C 092/01, rinneadh iad a athbhreithniú nó a leasú, nó cuireadh ábhar eile ina n-áit: EN 12301:2000+A1:2008; EN 574:1996+A1:2008; EN ISO 15012-4:2016; EN 12643:2014; EN 12965:2003+A2:2009; EN 13525:2005+A2:2009; EN 1612-1:1997+A1:2008; EN 1870-19:2013; EN 1870-4:2012; EN 349:1993+A1:2008; EN 50636-2-107:2015 arna leasú le EN 50636-2-107:2015/A1:2018; EN 60745-2-13:2009 arna leasú le EN 60745-2-13:2009/A1:2010; EN 62841-2-11:2016; EN 62841-3-9:2015 arna leasú le EN 62841-3-9:2015/A11:2017 agus arna cheartú le EN 62841-3-9:2015/AC:2016-09; EN 940:2009+A1:2012; EN ISO 11203:2009; EN ISO 13857:2008; EN ISO 19432:2012; EN ISO 20361:2015; EN ISO 3691-1:2015 arna cheartú le EN ISO 3691-1:2015/AC:2016; EN ISO 4254-11:2010; agus EN ISO 7096:2008 arna cheartú le EN ISO 7096:2008/AC:2009. Is gá, dá bhrí sin, tagairtí na gcaighdeán sin a tharraingt siar ó Iris Oifigiúil an Aontais Eorpaigh trí na tagairtí sin a chuimsiú in Iarscríbhinn III a ghabhann le Cinneadh Cur Chun Feidhme (AE) 2019/436.

                     (11)

                     Tagairtí chaighdeáin chomhchuibhithe EN ISO 19225:2017 agus EN ISO 3691-5:2015, caighdeáin a foilsíodh le Cinneadh Cur Chun Feidhme (AE) 2019/436 is gá iad sin a tharraingt siar freisin, ós rud é go ndearnadh iad a cheartú nó a leasú. Is iomchuí, dá bhrí sin, na tagairtí sin a scriosadh as Iarscríbhinn I a ghabhann leis an gCinneadh Cur Chun Feidhme sin.

                     (12)

                     Tarraingt siar thagairtí na gcaighdeán sin, is gá é a chur siar ar mhaithe lena ndóthain ama a thabhairt do mhonaróirí ullmhú do chur i bhfeidhm na gcaighdeán nua, na gcaighdeán athbhreithnithe nó na leasuithe ar chaighdeáin.

                     (13)

                     Dá bhrí sin, ba cheart Cinneadh Cur Chun Feidhme (AE) 2019/436 a leasú dá réir.

                     (14)

                     Is éard a thugtar le fios le caighdeán comhchuibhithe a chomhlíonadh go nglactar leis go bhfuil comhréir ann leis na ceanglais riachtanacha chomhfhreagracha a leagtar amach i reachtaíocht chomhchuibhithe an Aontais ón dáta a fhoilsítear tagairtí an chaighdeáin sin in Iris Oifigiúil an Aontais Eorpaigh. Dá bhrí sin, ba cheart don Chinneadh seo teacht i bhfeidhm lá a fhoilsithe,

               TAR ÉIS AN CINNEADH SEO A GHLACADH:

            Airteagal 1
            Leasaítear Iarscríbhinn I a ghabhann le Cinneadh Cur Chun Feidhme (AE) 2019/436 i gcomhréir le hIarscríbhinn I a ghabhann leis an gCinneadh seo.

            Airteagal 2
            Leasaítear Iarscríbhinn III a ghabhann le Cinneadh Cur Chun Feidhme (AE) 2019/436 i gcomhréir le hIarscríbhinn II a ghabhann leis an gCinneadh seo.

            Airteagal 3
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.
            Beidh feidhm ag pointe (1) agus pointe (3) d’Iarscríbhinn I ón 3 Meán Fómhair 2022.

            Arna dhéanamh sa Bhruiséil, 2 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 316, 14.11.2012, lch. 12.

            (2)  IO L 157, 9.6.2006, lch. 24.

            (3)  Treoir 98/37/CE ó Pharlaimint na hEorpa agus ón gComhairle an 22 Meitheamh 1998 maidir le comhfhogasú dhlíthe na mBallstát a bhaineann le hinnealra (IO L 207, 23.7.1998, lch. 1).

            (4)  Teachtaireacht ón gCoimisiún faoi chuimsiú chur chun feidhme Threoir 2006/42/CE ó Pharlaimint na hEorpa agus ón gComhairle maidir le hinnealra, agus lena leasaítear Treoir 95/16/CE (Foilsiú teideal agus tagairtí caighdeán comhchuibhithe faoi reachtaíocht chomhchuibhithe an Aontais) (IO C 92, 9.3.2018, lch. 1).

            (5)  Cinneadh Cur Chun Feidhme (AE) 2019/436 ón gCoimisiún an 18 Márta 2019 maidir le caighdeáin chomhchuibhithe i ndáil le hinnealra arna ndréachtú chun tacú le Treoir 2006/42/CE ó Pharlaimint na hEorpa agus ón gComhairle (IO L 75, 19.3.2019, lch. 108).

            IARSCRÍBHINN I
            Leasaítear Iarscríbhinn I a ghabhann le Cinneadh Cur Chun Feidhme (AE) 2019/436 mar a leanas:

                        (1)

                        scriostar ró 26;

                        (2)

                        cuirtear isteach ró 26a seo a leanas:

                                    “26a.

                                    EN ISO 19225:2017
                                    Meaisín mianadóireachta faoi thalamh - Meaisíní soghluaiste tarraingthe sa tosach - Ceanglais sábháilteachta maidir le lódálaithe lomairí agus córais treafa (ISO 19225:2017)
                                    EN ISO 19225:2017/A1:2019

                                    C”;

                        (3)

                        scriostar ró 47;

                        (4)

                        cuirtear isteach ró 47a seo a leanas:

                                    “47a.

                                    EN ISO 3691-5:2015
                                    Trucailí tionsclaíocha - Ceanglais sábháilteachta agus deimhniú – Cuid 5: Trucailí arna dtiomáint ag coisithe (ISO 3691-5:2014)
                                    EN ISO 3691-5:2015/A1:2020

                                    C”;

                        (5)

                        cuirtear isteach na rónna seo a leanas:

                                    “70.

                                    EN ISO 3743-2:2019
                                    Fuaimíocht - Leibhéil cumhachta fuaime foinsí torainn a chinneadh agus brú fuaime á úsáid - Modhanna innealtóireachta le haghaidh foinsí inaistrithe beaga i réimsí aisfhuaimnithe – Cuid 2: Modhanna le haghaidh seomraí tástála aisfhuaimnithe speisialta (ISO 3743-2:2018)

                                    B

                                    71.

                                    EN ISO 11203:2009
                                    Fuaimíocht - Torann arna astú ag innealra agus ag trealamh - Leibhéil brú fuaime astaíochtaí a chinneadh ag stáisiún oibre agus ag suíomhanna sonraithe eile ó leibhéal cumhachta na fuaime (ISO 11203:1995)
                                    EN ISO 11203:2009/A1:2020

                                    B

                                    72.

                                    EN ISO 13851:2019
                                    Sábháilteacht innealra - Feistí rialaithe dhá lámh - Prionsabail maidir le dearadh agus rogha (ISO 13851:2019)

                                    B

                                    73.

                                    EN ISO 13854:2019
                                    Sábháilteacht innealra - Íoslíon bearnaí ionas nach mbrúitear codanna de chorp an duine (ISO 13854:2017)

                                    B

                                    74.

                                    EN ISO 13857:2019
                                    Sábháilteacht innealra - Faid sábháilteachta ionas nach sroichfear criosanna guaise leis na géaga uachtaracha agus íochtaracha (ISO 13857:2019)

                                    B

                                    75.

                                    EN 1612:2019
                                    Meaisíní plaistice agus rubair - Meaisíní agus gléasraí múnlaithe frithghníomhaithe - Riachtanais sábháilteachta

                                    C

                                    76.

                                    EN ISO 3691-1:2015
                                    Trucailí tionsclaíocha - Ceanglais sábháilteachta agus deimhniú – Cuid 1: Trucailí tionsclaíocha féinghluaiste, seachas trucailí gan tiománaithe, trucailí de shíneadh inathraithe agus trucailí iompartha ualaí (ISO 3691-1:2011, lena n-áirítear Ceartúchán 1:2013)
                                    EN ISO 3691-1:2015/AC:2016
                                    EN ISO 3691-1:2015/A1:2020

                                    C

                                    77.

                                    EN ISO 4254-11:2010
                                    Innealra talmhaíochta - Sábháilteacht – Cuid 11: Burlairí bailithe (ISO 4254-11:2010)
                                    EN ISO 4254-11:2010/A1:2020

                                    C

                                    78.

                                    EN ISO 5010:2019
                                    Innealra crécharta - Meaisíní rothaí - Riachtanais stiúrtha (ISO 5010:2019)

                                    C

                                    79.

                                    EN ISO 7096:2020
                                    Innealra crécharta - Measúnú saotharlainne ar chreathadh suíocháin oibritheora (ISO 7096:2020)

                                    C

                                    80.

                                    EN 12301:2019
                                    Meaisíní plaistice agus rubair - Cleandair - Riachtanais sábháilteachta

                                    C

                                    81.

                                    EN 12965:2019
                                    Tarracóirí agus innealra le haghaidh talmhaíochta agus foraoiseachta - Seaftaí tiomána imeachta cumhachta (PTO) agus a ngardaí - Sábháilteacht

                                    C

                                    82.

                                    EN 13525:2020
                                    Innealra foraoiseachta - Meaisíní sliste adhmaid - Sábháilteacht

                                    C

                                    83.

                                    EN ISO 19085-9:2020
                                    Meaisíní adhmadóireachta - Sábháilteacht – Cuid 9: Binsí sábha ciorclacha (le agus gan bord sleamhnáin) (ISO 19085-9:2019)

                                    C

                                    84.

                                    EN ISO 19085-11:2020
                                    Meaisíní adhmadóireachta - Sábháilteacht – Cuid 11: Meaisíní comhcheangailte (ISO 19085-11:2020)

                                    C

                                    85.

                                    EN ISO 19085-13:2020
                                    Meaisíní adhmadóireachta - Sábháilteacht – Cuid 13: Meaisíní sracsháfa il-lann le lódáil agus/nó dílódáil de láimh (ISO 19085-13:2020)

                                    C

                                    86.

                                    EN ISO 19432-1:2020
                                    Innealra agus trealamh tógála foirgneamh - Meaisíní scráb-ghearrtha iniompartha, láimhe a thiomáintear ag inneall dócháin inmheánaigh – Cuid 1: Riachtanais sábháilteachta le haghaidh meaisíní gearrtha le haghaidh rothaí scríobacha rothlacha lár-shuite (ISO 19432-1:2020)

                                    C

                                    87.

                                    EN ISO 20361:2019
                                    Caidéil leachta agus aonaid chaidéil - Cód tástála torainn – Gráid 2 agus 3 de chruinneas (ISO 20361:2019)
                                    EN ISO 20361:2019/A11:2020

                                    C

                                    88.

                                    EN ISO 21904-1:2020
                                    Sláinte agus sábháilteacht i dtáthú agus i bpróisis ghaolmhara - Trealamh le haghaidh múch as táthú a ghabháil agus a scaradh – Cuid 1: Riachtanais ghinearálta (ISO 21904-1:2020)

                                    C

                                    89.

                                    EN 62745:2017
                                    Sábháilteacht innealra - Ceanglais maidir le córais rialaithe innealra gan chábla (IEC 62745:2017)
                                    EN 62745:2017/A11:2020

                                    B

                                    90.

                                    EN 50636-2-107:2015
                                    Sábháilteacht gaireas tí agus gaireas comhchosúil – Cuid 2-107: Ceanglais faoi leith maidir le lomairí léana leictreacha faoi chumhacht ceallra róbataice (IEC 60335-2-107:2012, Mionathraithe)
                                    EN 50636-2-107:2015/A1:2018
                                    EN 50636-2-107:2015/A2:2020

                                    C

                                    91.

                                    EN 62841-2-11:2016
                                    Uirlisí láimhe a oibrítear le mótar leictreach, uirlisí iniompartha agus innealra faiche agus gairdín - Sábháilteacht – Cuid 2-11: Riachtanais shainiúla le haghaidh sábha frithingeacha láimhe (IEC 62841-2-11:2015, Mionathraithe)
                                    EN 62841-2-11:2016/A1:2020

                                    C

                                    92.

                                    EN 62841-3-4:2016
                                    Uirlisí láimhe a oibrítear le mótar leictreach, uirlisí iniompartha agus innealra faiche agus gairdín - Sábháilteacht – Cuid 3-4: Riachtanais shainiúla le haghaidh líomhadóirí binse iniompartha (IEC 62841-3-4:2016, Mionathraithe)
                                    EN 62841-3-4:2016/A11:2017
                                    EN 62841-3-4:2016/A12:2020
                                    EN 62841-3-4:2016/A1:2020

                                    C

                                    93.

                                    EN IEC 62841-3-9:2020
                                    Uirlisí láimhe a oibrítear le mótar leictreach, uirlisí iniompartha agus innealra faiche agus gairdín - Sábháilteacht – Cuid 3-9: Riachtanais shainiúla le haghaidh sábha mítéir iniompartha (IEC 62841-3-9:2020)
                                    EN IEC 62841-3-9:2020/A11:2020

                                    C

                                    94.

                                    EN 62841-4-1:2020
                                    Uirlisí láimhe a oibrítear le mótar leictreach, uirlisí iniompartha agus innealra faiche agus gairdín - Sábháilteacht – Cuid 4-1: Riachtanais shainiúla le haghaidh sábha slabhra (IEC 62841-4-1:2017, Mionathraithe)

                                    C”.

            IARSCRÍBHINN II
            In Iarscríbhinn III a ghabhann le Cinneadh Cur Chun Feidhme (AE) 2019/436, cuirtear isteach na rónna seo a leanas:

                           “64.

                           EN 12301:2000+A1:2008
                           Meaisíní plaistice agus rubair - Cleandair - Riachtanais sábháilteachta

                           3 Meán Fómhair 2022

                           C

                           65.

                           EN 12643:2014
                           Innealra crécharta - Meaisíní rothaí rubair - Riachtanais stiúrtha (ISO 5010:1992, Mionathraithe)

                           3 Meán Fómhair 2022

                           C

                           66.

                           EN 12965:2003+A2:2009
                           Tarracóirí agus innealra le haghaidh talmhaíochta agus foraoiseachta - Seaftaí tiomána imeachta cumhachta (PTO) agus a ngardaí - Sábháilteacht

                           3 Meán Fómhair 2022

                           C

                           67.

                           EN 1612-1:1997+A1:2008
                           Meaisíní plaistice agus rubair - Meaisíní múnlaithe frithghníomhaithe – Cuid 1: Riachtanais sábháilteachta maidir le haonaid mhéadraithe agus mheasctha

                           3 Meán Fómhair 2022

                           C

                           68.

                           EN 1870-19:2013
                           Sábháilteacht meaisíní adhmadóireachta - Meaisíní sáfa chiorclaigh – Cuid 19: Binsí sábha ciorclacha (le bord sleamhnáin agus gan bhord sleamhnáin) agus sábha láithreáin thógála

                           3 Meán Fómhair 2022

                           C

                           69.

                           EN 1870-4:2012
                           Sábháilteacht meaisíní adhmadóireachta - Meaisíní sáfa chiorclaigh – Cuid 4: Meaisíní sracsháfa il-lann le lódáil agus/nó dílódáil de láimh

                           3 Meán Fómhair 2022

                           C

                           70.

                           EN 349:1993+A1:2008
                           Sábháilteacht innealra - Íoslíon bearnaí ionas nach mbrúitear codanna de chorp an duine

                           3 Meán Fómhair 2022

                           B

                           71

                           EN 574:1996+A1:2008
                           Sábháilteacht innealra - Gairis rialaithe dhá lámh - Gnéithe feidhmiúla - Prionsabail maidir le dearadh

                           3 Meán Fómhair 2022

                           B

                           72.

                           EN 50636-2-107:2015
                           Sábháilteacht gaireas tí agus gaireas comhchosúil – Cuid 2-107: Ceanglais faoi leith maidir le lomairí léana leictreacha faoi chumhacht ceallra róbataice (IEC 60335-2-107:2012, Mionathraithe)
                           EN 50636-2-107:2015/A1:2018

                           3 Meán Fómhair 2022

                           C

                           73.

                           EN 60745-2-13:2009
                           Uirlisí leictreacha mótar-oibrithe láimhe - Sábháilteacht – Cuid 2-13: Riachtanais shainiúla le haghaidh sábha slabhra (IEC 60745-2-13:2006, Mionathraithe)
                           EN 60745-2-13:2009/A1:2010

                           3 Meán Fómhair 2022

                           C

                           74.

                           EN 62841-2-11:2016
                           Uirlisí láimhe a oibrítear le mótar leictreach, uirlisí iniompartha agus innealra faiche agus gairdín - Sábháilteacht – Cuid 2-11: Riachtanais shainiúla le haghaidh sábha frithingeacha láimhe (IEC 62841-2-11:2015, Mionathraithe)

                           3 Meán Fómhair 2022

                           C

                           75.

                           EN 62841-3-4:2016
                           Uirlisí láimhe a oibrítear le mótar leictreach, uirlisí iniompartha agus innealra faiche agus gairdín - Sábháilteacht – Cuid 3-4: Riachtanais shainiúla le haghaidh líomhadóirí binse iniompartha (IEC 62841-3-4:2016, Mionathraithe)
                           EN 62841-3-4:2016/A11:2017

                           3 Meán Fómhair 2022

                           C

                           76.

                           EN 62841-3-9:2015
                           Uirlisí láimhe a oibrítear le mótar leictreach, uirlisí iniompartha agus innealra faiche agus gairdín - Sábháilteacht – Cuid 3-9: Riachtanais shainiúla le haghaidh sábha mítéir iniompartha (IEC 62841-3-9:2014, Mionathraithe)
                           EN 62841-3-9:2015/AC:2016-09
                           EN 62841-3-9:2015/A11:2017

                           3 Meán Fómhair 2022

                           C

                           77.

                           EN 940:2009+A1:2012
                           Sábháilteacht meaisíní adhmadóireachta - Meaisíní adhmadóireachta comhcheangailte

                           3 Meán Fómhair 2022

                           C

                           78.

                           EN ISO 11203:2009
                           Fuaimíocht - Torann arna astú ag innealra agus ag trealamh - Leibhéil brú fuaime astaíochtaí a chinneadh ag stáisiún oibre agus ag suíomhanna sonraithe eile ó leibhéal cumhachta na fuaime (ISO 11203:1995)

                           3 Meán Fómhair 2022

                           B

                           79.

                           EN ISO 13857:2008
                           Sábháilteacht innealra - Faid sábháilteachta ionas nach sroichfear criosanna guaise leis na géaga uachtaracha agus íochtaracha (ISO 13857:2008)

                           3 Meán Fómhair 2022

                           B

                           80.

                           EN ISO 19432:2012
                           Innealra agus trealamh tógála foirgneamh - Meaisíní gearrtha iniompartha, láimhe a thiomáintear ag inneall dócháin inmheánaigh - Riachtanais sábháilteachta (ISO 19432:2012)

                           3 Meán Fómhair 2022

                           C

                           81.

                           EN ISO 20361:2015
                           Caidéil leachta agus aonaid chaidéil - Cód tástála torainn – Gráid 2 agus 3 de chruinneas (ISO 20361:2015)

                           3 Meán Fómhair 2022

                           C

                           82.

                           EN ISO 3691-1:2015
                           Trucailí tionsclaíocha - Ceanglais sábháilteachta agus deimhniú – Cuid 1: Trucailí tionsclaíocha féinghluaiste, seachas trucailí gan tiománaithe, trucailí de shíneadh inathraithe agus trucailí iompartha ualaí (ISO 3691-1:2011, lena n-áirítear Ceartúchán 1:2013)
                           EN ISO 3691-1:2015/AC:2016

                           3 Meán Fómhair 2022

                           C

                           83.

                           EN ISO 4254-11:2010
                           Innealra talmhaíochta - Sábháilteacht – Cuid 11: Burlairí bailithe (ISO 4254-11:2010)

                           3 Meán Fómhair 2022

                           C

                           84.

                           EN ISO 7096:2008
                           Innealra crécharta - Measúnú saotharlainne ar chreathadh suíocháin oibritheora (ISO 7096:2000)
                           EN ISO 7096:2008/AC:2009

                           3 Meán Fómhair 2022

                           C

                           85.

                           EN ISO 15012-4:2016
                           Sláinte agus sábháilteacht i dtáthú agus i bpróisis ghaolmhara - Trealamh le haghaidh múch as táthú a ghabháil agus a scaradh – Cuid 4: Riachtanais ghinearálta (ISO 15012-4:2016)

                           3 Meán Fómhair 2022

                           C”.


title: Cinneadh Cur Chun Feidhme (AE) 2021/395 ón gCoimisiún an 4 Márta 2021 lena leasaítear Cinneadh Cur Chun Feidhme (AE) 2020/668 a mhéid a bhaineann le caighdeáin chomhchuibhithe maidir le hairíonna leictreastatacha éadaí cosanta, éadaí cosanta do chomhraiceoirí dóiteáin agus tiománaithe gluaisrothar, éadaí cosanta atá le húsáid sa chlársciáil agus a chaitheann oibreoirí a chuireann lotnaidicídí amach, éadaí cosanta d’oibrithe athiontrála, trealaimh infheictheachta feabhsaithe le haghaidh cásanna meánriosca, trealaimh sléibhteoireachta agus éadaí cosanta ar na guaiseanna teirmeacha a bhaineann le stua leictreach

text:
                  5.3.2021

                  GA

                  Iris Oifigiúil an Aontais Eorpaigh

                  L 77/35

         CINNEADH CUR CHUN FEIDHME (AE) 2021/395 ÓN gCOIMISIÚN
         an 4 Márta 2021
         lena leasaítear Cinneadh Cur Chun Feidhme (AE) 2020/668 a mhéid a bhaineann le caighdeáin chomhchuibhithe maidir le hairíonna leictreastatacha éadaí cosanta, éadaí cosanta do chomhraiceoirí dóiteáin agus tiománaithe gluaisrothar, éadaí cosanta atá le húsáid sa chlársciáil agus a chaitheann oibreoirí a chuireann lotnaidicídí amach, éadaí cosanta d’oibrithe athiontrála, trealaimh infheictheachta feabhsaithe le haghaidh cásanna meánriosca, trealaimh sléibhteoireachta agus éadaí cosanta ar na guaiseanna teirmeacha a bhaineann le stua leictreach
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1025/2012 ó Pharlaimint na hEorpa agus ón gComhairle an 25 Deireadh Fómhair 2012 maidir le caighdeánú Eorpach, lena leasaítear Treoracha 89/686/CEE agus 93/15/CEE ón gComhairle agus Treoracha 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE agus 2009/105/CE ó Pharlaimint na hEorpa agus ón gComhairle agus lena n-aisghairtear Cinneadh 87/95/CEE ón gComhairle agus Cinneadh Uimh. 1673/2006/CE ó Pharlaimint na hEorpa agus ón gComhairle (1), agus go háirithe Airteagal 10(6) de,
         De bharr an mhéid seo a leanas:

                     (1)

                     I gcomhréir le hAirteagal 14 de Rialachán (AE) 2016/425 ó Pharlaimint na hEorpa agus ón gComhairle (2), trealamh cosanta pearsanta atá i gcomhréir leis na caighdeáin chomhchuibhithe nó codanna de na caighdeáin chomhchuibhithe ar foilsíodh a dtagairtí in Iris Oifigiúil an Aontais Eorpaigh, glactar leis go bhfuil siad i gcomhréir leis na ceanglais riachtanacha sláinte agus sábháilteachta a leagtar amach in Iarscríbhinn II a ghabhann leis an Rialachán sin a chumhdaítear faoi na caighdeáin sin nó faoi chodanna díobh.

                     (2)

                     Le litir M/031, dar teideal “sainordú caighdeánaithe do CEN/CENELEC maidir le caighdeáin le haghaidh trealamh cosanta pearsanta”, rinne an Coimisiún iarraidh ar an gCoiste Eorpach um Chaighdeánú (CEN) agus ar Choiste Eorpach na gCaighdeán Leictriteicniúil (CENELEC) caighdeáin chomhchuibhithe a fhorbairt agus a tharraingt suas chun tacú le Treoir 89/686/CEE ón gComhairle (3)..

                     (3)

                     Ar bhonn iarraidh M/031 ar chaighdeánú, dhréachtaigh CEN roinnt caighdeán nua agus rinne sé athbhreithniú ar roinnt caighdeán comhchuibhithe a bhí ann cheana.

                     (4)

                     An 19 Samhain 2020, chuaigh iarraidh M/031 ar chaighdeánú in éag agus cuireadh iarraidh nua ar chaighdeánú ina hionad faoi mar a leagtar amach i gCinneadh Cur Chun Feidhme C(2020)7924 ón gCoimisiún (4).

                     (5)

                     Ós rud é go ndeachaigh Rialachán (AE) 2016/425 i mbun na gceanglas riachtanach sláinte agus sábháilteachta is infheidhme maidir le trealamh cosanta pearsanta a leagtar síos le Treoir 89/686/CEE, dréachtchaighdeáin chomhchuibhithe a forbraíodh faoi iarraidh M/031 ar chaighdeánú, cumhdaítear iad faoin iarraidh ar chaighdeánú a leagtar amach i gCinneadh Cur Chun Feidhme C(2020)7924. Dá bhrí sin, ba cheart a dtagairtí a fhoilsiú in Iris Oifigiúil an Aontais Eorpaigh. Dá bhrí sin, is féidir glacadh leis go heisceachtúil nach bhfuil tagairt shainráite don iarraidh ar chaighdeánú a leagtar amach i gCinneadh Cur Chun Feidhme C(2020)7924, nach bhfuil tagairt shainráite di i gcaighdeáin den sórt sin a d’fhorbair agus a d’fhoilsigh CEN agus CENELEC le linn na hidirthréimhse idir iarraidh M/031 ar chaighdeánú agus an iarraidh ar chaighdeánú a leagtar amach i gCinneadh Cur Chun Feidhme C(2020)7924.

                     (6)

                     Ar bhonn iarraidh M/031 ar chaighdeánú agus ar bhonn na hiarrata ar chaighdeánú a leagtar amach i gCinneadh Cur Chun Feidhme C(2020)7924, dhréachtaigh CEN agus CENELEC na caighdeáin chomhchuibhithe seo a leanas: EN 17109:2020 maidir le córais sábháilteachta aonair le haghaidh cúrsaí rópa, EN ISO 20320:2020 maidir le cosantóirí rostaí atá le húsáid sa chlársciáil, leasú darb ainm EN ISO 27065:2017/A1:2019 ar chaighdeán comhchuibhithe EN ISO 27065:2017 maidir le ceanglais feidhmíochta le haghaidh éadaí cosanta a chaitheann oibreoirí agus lotnaidicídí á gcur síos acu agus le haghaidh oibrithe athiontrála, agus EN 61482-2:2020 maidir le héadaí cosanta i gcoinne guaiseanna teirmeacha stua leictrigh chun tacú le Rialachán (AE) 2016/425.

                     (7)

                     Ar bhonn iarraidh M/031 ar chaighdeánú agus ar bhonn na hiarrata ar chaighdeánú a leagtar amach i gCinneadh Cur Chun Feidhme C(2020)7924, rinne CEN athbhreithniú ar chaighdeáin chomhchuibhithe EN 469:2005, faoi mar a leasaíodh le EN 469:2005/A1:2006 agus a ceartaíodh le EN 469:2005/AC:2006 agus EN 1149-5:2008, ar foilsíodh a dtagairtí i sraith C d' Iris Oifigiúil an Aontais Eorpaigh (5). Is é an toradh a bhí ar an athbhreithniú sin gur glacadh caighdeáin chomhchuibhithe EN 469:2020 maidir le ceanglais feidhmíochta maidir le héadaí cosanta do ghníomhaíochtaí comhraic dóiteáin, agus EN 1149-5:2018 maidir le hairíonna leictreastatacha éadaí cosanta.

                     (8)

                     Ar bhonn iarraidh M/031 ar chaighdeánú agus ar bhonn na hiarrata ar chaighdeánú a leagtar amach i gCinneadh Cur Chun Feidhme C(2020)7924, rinne CEN athbhreithniú ar chaighdeáin chomhchuibhithe EN 13595:-1:2002 agus EN 13595-3:2002, ar foilsíodh a dtagairtí i sraith C d' Iris Oifigiúil an Aontais Eorpaigh (6). Is é an toradh a bhí ar an athbhreithniú sin gur glacadh na caighdeáin chomhchuibhithe seo a leanas – EN 17092-2:2020 maidir le baill éadaí chosanta aicme AAA do ghluaisrothaithe, EN 17092-3:2020 maidir le baill éadaí chosanta aicme AA do ghluaisrothaithe, EN 17092-4:2020 maidir le baill éadaí chosanta aicme A do ghluaisrothaithe, EN 17092-5:2020 maidir le baill éadaí chosanta aicme B do ghluaisrothaithe, agus EN 17092-6:2020 maidir le baill éadaí chosanta aicme C do ghluaisrothaithe.

                     (9)

                     Ar bhonn iarraidh M/031 ar chaighdeánú agus ar bhonn na hiarrata ar chaighdeánú a leagtar amach i gCinneadh Cur Chun Feidhme C(2020)7924, rinne CEN athbhreithniú ar chaighdeáin chomhchuibhithe EN 1150:1999 agus EN 13356:2001, ar foilsíodh a dtagairtí i sraith C d' Iris Oifigiúil an Aontais Eorpaigh (7). Is é an toradh a bhí air sin gur glacadh caighdeán comhchuibhithe EN 17353:2020 maidir le trealamh infheictheachta feabhsaithe le haghaidh cásanna meánriosca.

                     (10)

                     Na caighdeáin a rinne CEN agus CENELEC a dhréachtú agus a athbhreithniú, rinne an Coimisiún in éineacht le CEN agus CENELEC measúnú ar cé acu a chomhlíonann na caighdeáin sin an iarraidh ar chaighdeánú a leagtar amach i gCinneadh Cur Chun Feidhme C(2020)7924 nó nach gcomhlíonann.

                     (11)

                     Caighdeáin chomhchuibhithe EN 17109:2020, EN ISO 20320:2020, EN ISO 27065:2017/A1:2019, EN 469:2020, EN 1149-5:2018, EN 17092-2:2020, EN 17092-3:2020, EN 17092-4:2020, EN 17092-5:2020, EN 17092-6:2020, EN 17353:2020, EN 61482-2:2020, agus an leasú darb ainm EN ISO 27065:2017/A1:2019 a rinneadh ar EN ISO 27065:2017, comhlíonann siad na ceanglais a bhfuil sé d’aidhm acu iad a chumhdach agus a leagtar amach i Rialachán (AE) 2016/425. Dá bhrí sin, is iomchuí tagairtí na gcaighdeán sin a fhoilsiú in Iris Oifigiúil an Aontais Eorpaigh.

                     (12)

                     Dá bhrí sin, tagairtí chaighdeáin chomhchuibhithe EN 469:2005, faoi mar a leasaíodh le EN 469:2005/A1:2006 agus a ceartaíodh le EN 469:2005/AC:2006, EN 1149-5:2008, EN 13595-1:2002, EN 13595-3:2002, EN 1150:1999, EN 13356:2001 agus EN ISO 27065:2017, is gá iad a tharraingt siar ó shraith C d' Iris Oifigiúil an Aontais Eorpaigh, ós rud é go ndearnadh athbhreithniú ar na caighdeáin sin.

                     (13)

                     In Iarscríbhinn I a ghabhann le Cinneadh Cur Chun Feidhme (AE) 2020/668 ón gCoimisiún (8) liostaítear tagairtí na gcaighdeán comhchuibhithe a dréachtaíodh chun tacú le Rialachán (AE) 2016/425, agus in Iarscríbhinn II a ghabhann le Cinneadh Cur Chun Feidhme (AE) 2020/668 liostaítear tagairtí na gcaighdeán comhchuibhithe a dréachtaíodh chun tacú le Rialachán (AE) 2016/425 atá tarraingthe siar ó Iris Oifigiúil an Aontais Eorpaigh ó na dátaí a leagtar amach san Iarscríbhinn sin.

                     (14)

                     Dá bhrí sin, ba cheart Cinneadh Cur Chun Feidhme (AE) 2020/668 a leasú dá réir.

                     (15)

                     Tarraingt siar thagairtí na gcaighdeán éagsúla a liostaítear in Iarscríbhinn II, is gá é sin a chur siar ar mhaithe lena ndóthain ama a thabhairt do mhonaróirí ullmhú do chur i bhfeidhm na gcaighdeán athbhreithnithe leasaithe.

                     (16)

                     Is éard a thugtar le fios le caighdeán comhchuibhithe a chomhlíonadh go nglactar leis go bhfuiltear comhréireach leis na ceanglais riachtanacha chomhfhreagracha a leagtar amach i reachtaíocht chomhchuibhithe an Aontais ón dáta a fhoilsítear an tagairt do chaighdeáin den chineál sin in Iris Oifigiúil an Aontais Eorpaigh. Ba cheart an Cinneadh seo a theacht i bhfeidhm lá a fhoilsithe,

               TAR ÉIS AN CINNEADH SEO A GHLACADH:

            Airteagal 1
            Leasaítear Iarscríbhinn I a ghabhann le Cinneadh Cur Chun Feidhme (AE) 2020/668 i gcomhréir le hIarscríbhinn I a ghabhann leis an gCinneadh seo.

            Airteagal 2
            Leasaítear Iarscríbhinn II a ghabhann le Cinneadh Cur Chun Feidhme (AE) 2020/668 i gcomhréir le hIarscríbhinn II a ghabhann leis an gCinneadh seo.

            Airteagal 3
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 4 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 316, 14.11.2012, lch. 12.

            (2)  Rialachán (AE) 2016/425 ó Pharlaimint na hEorpa agus ón gComhairle an 9 Márta 2016 maidir le trealamh cosanta pearsanta agus lena n-aisghairtear Treoir 89/686/CEE ón gComhairle (IO L 81, 31.3.2016, lch. 51).

            (3)  Treoir 89/686/CEE ón gComhairle an 21 Nollaig 1989 maidir le comhfhogasú dhlíthe na mBallstát a bhaineann le trealamh cosanta pearsanta (IO L 399, 30.12.1989, lch. 18).

            (4)  Cinneadh Cur Chun Feidhme C(2020)7924 ón gCoimisiún an 19.11.2020 maidir le hiarraidh ar chaighdeánú i ndáil le trealamh cosanta pearsanta chuig an gCoiste Eorpach um Chaighdeánú agus chuig Coiste Eorpach na gCaighdeán Leictriteicniúil chun tacú le Rialachán (AE) 2016/425 ó Pharlaimint na hEorpa agus ón gComhairle.

            (5)  IO C 113, 27.3.2018, lch. 41.

            (6)  IO C 113, 27.3.2018, lch. 41.

            (7)  IO C 113, 27.3.2018, lch. 41.

            (8)  Cinneadh Cur Chun Feidhme (AE) 2020/668 ón gCoimisiún an 18 Bealtaine 2020 maidir le caighdeáin chomhchuibhithe i ndáil le trealamh cosanta pearsanta a dréachtaíodh chun tacú le Rialachán (AE) 2016/425 ó Pharlaimint na hEorpa agus ón gComhairle (IO L 156, 19.5.2020, lch. 13).

            IARSCRÍBHINN I
            In Iarscríbhinn I a ghabhann le Cinneadh Cur Chun Feidhme (AE) 2020/668, cuirtear isteach na hiontrálacha seo a leanas:

                           Uimh.

                           Tagairt an chaighdeáin

                           “20.

                           EN 1149-5:2018
                           Éadaí cosanta - Airíonna leictreastatacha – Cuid 5: Ceanglais maidir le feidhmíocht agus dearadh éadaigh

                           21.

                           EN 17092-2:2020
                           Baill éadaí chosanta do ghluaisrothaithe – Cuid 2: Baill éadaí Aicme AAA - Ceanglais

                           22.

                           EN 17092-3:2020
                           Baill éadaí chosanta do ghluaisrothaithe – Cuid 3: Baill éadaí Aicme AA - Ceanglais

                           23.

                           EN 17092-4:2020
                           Baill éadaí chosanta do ghluaisrothaithe – Cuid 4: Baill éadaí Aicme A - Ceanglais

                           24.

                           EN 17092-5:2020
                           Baill éadaí chosanta do ghluaisrothaithe – Cuid 5: Baill éadaí Aicme B - Ceanglais

                           25.

                           EN 17092-6:2020
                           Baill éadaí chosanta do ghluaisrothaithe – Cuid 6: Baill éadaí Aicme C - Ceanglais

                           26.

                           EN 17109:2020
                           Trealamh sléibhteoireachta - Córais sábháilteachta aonair le haghaidh cúrsaí rópa - Ceanglais sábháilteachta agus modhanna tástála

                           27.

                           EN 61482-2:2020
                           Oibriú beo - Éadaí cosanta i gcoinne guaiseanna teirmeacha stua leictrigh – Cuid 2: Ceanglais

                           28.

                           EN ISO 20320:2020
                           Éadaí cosanta atá le húsáid i gClársciáil - Cosantóirí Rostaí - Ceanglais agus modhanna tástála (ISO 20320:2020)

                           29.

                           EN 17353:2020
                           Éadaí cosanta - Trealamh infheictheachta feabhsaithe le haghaidh cásanna meánriosca - Modhanna tástála agus ceanglais

                           30.

                           EN 469:2020
                           Éadaí cosanta do chomhraiceoirí dóiteáin - Ceanglais feidhmíochta maidir le héadaí cosanta do ghníomhaíochtaí comhraic dóiteáin

                           31.

                           EN ISO 27065:2017
                           Éadaí cosanta - Ceanglais feidhmíochta le haghaidh éadaí cosanta a chaitheann oibreoirí agus lotnaidicídí á gcur síos acu agus le haghaidh oibrithe athiontrála (ISO 27065:2017)
                           EN ISO 27065:2017/A1:2019”.

            IARSCRÍBHINN II
            In Iarscríbhinn II a ghabhann le Cinneadh Cur Chun Feidhme (AE) 2020/668, cuirtear isteach na hiontrálacha seo a leanas:

                           Uimh.

                           Tagairt an chaighdeáin

                           Dáta an tarraingt siar

                           “15.

                           EN 469:2005
                           Éadaí cosanta do chomhraiceoirí dóiteáin - Ceanglais feidhmíochta maidir le héadaí cosanta do ghníomhaíochtaí comhraic dóiteáin
                           EN 469:2005/A1:2006
                           EN 469:2005/AC:2006

                           5 Meán Fómhair 2022

                           16.

                           EN 1149-5:2008
                           Éadaí cosanta - Airíonna leictreastatacha – Cuid 5: Ceanglais maidir le feidhmíocht agus dearadh éadaigh

                           5 Meán Fómhair 2022

                           17.

                           EN 13595-1:2002
                           Éadaí cosanta do ghluaisrothaithe gairmiúla — Seaicéid, brístí agus cultacha aonphíosa nó cultacha roinnte — Cuid 1: Ceanglais ghinearálta

                           5 Meán Fómhair 2022

                           18.

                           EN 13595-3:2002
                           Éadaí cosanta do ghluaisrothaithe gairmiúla - Seaicéid, brístí agus cultacha aonphíosa nó cultacha roinnte — Cuid 3: Modh tástála le haghaidh neart pléasctha a chinneadh

                           5 Meán Fómhair 2022

                           19.

                           EN 1150:1999
                           Éadaí cosanta — Éadaí infheictheachta d’úsáid neamhghairmiúil — Modhanna tástála agus ceanglais

                           5 Meán Fómhair 2022

                           20.

                           EN 13356:2001
                           Oiriúintí infheictheachta d’úsáid neamhghairmiúil — Modhanna tástála agus ceanglais

                           5 Meán Fómhair 2022

                           21.

                           EN ISO 27065:2017
                           Éadaí cosanta - Ceanglais feidhmíochta le haghaidh éadaí cosanta a chaitheann oibreoirí agus lotnaidicídí á gcur síos acu agus le haghaidh oibrithe athiontrála (ISO 27065:2017)

                           5 Meán Fómhair 2022”.


title: Cinneadh Cur Chun Feidhme (AE) 2021/995 ón gCoimisiún an 18 Meitheamh 2021 lena gcinntear an dáta óna mbeidh feidhm ag Cinneadh (AE) 2017/1908 ón gComhairle maidir le forálacha áirithe acquis Schengen a bhaineann leis an gCóras Faisnéise Víosaí i bPoblacht na Bulgáire agus sa Rómáin

text:
                  21.6.2021

                  GA

                  Iris Oifigiúil an Aontais Eorpaigh

                  L 219/37

         CINNEADH CUR CHUN FEIDHME (AE) 2021/995 ÓN gCOIMISIÚN
         an 18 Meitheamh 2021
         lena gcinntear an dáta óna mbeidh feidhm ag Cinneadh (AE) 2017/1908 ón gComhairle maidir le forálacha áirithe acquis Schengen a bhaineann leis an gCóras Faisnéise Víosaí i bPoblacht na Bulgáire agus sa Rómáin
         TÁ AN COIMISIÚN EORPACH,
         Ag féachaint d’Ionstraim Aontachais Phoblacht na Bulgáire agus na Rómáine,
         Ag féachaint do Chinneadh (AE) 2017/1908 ón gComhairle an 12 Deireadh Fómhair 2017 maidir le forálacha áirithe acquis Schengen a bhaineann leis an gCóras Faisnéise Víosaí (VIS) i bPoblacht na Bulgáire agus sa Rómáin (1), agus go háirithe Airteagal 2, an dara mír, de,
         De bharr an mhéid seo a leanas:

                     (1)

                     De bhun Chinneadh (AE) 2017/1908, forálacha acquis Schengen a bhaineann leis an gCóras Faisnéise Víosaí dá dtagraítear san Iarscríbhinn a ghabhann leis an gCinneadh sin, beidh feidhm ag na forálacha sin maidir leis an mBulgáir agus leis an Rómáin, tar éis don Ghníomhaireacht Eorpach chun Bainistiú Oibríochtúil a dhéanamh ar Chórais Mhórscála TF sa Limistéar Saoirse, Slándála agus Ceartais (eu-LISA), don Bhulgáir agus don Rómáin na tástálacha cuimsitheacha uile a chur i gcrích go rathúil agus tar éis dóibh fógra a thabhairt don Choimisiún ina leith sin.

                     (2)

                     Beidh feidhm ag Cinneadh (AE) 2017/1908 ó dháta, atá le cinneadh ag an gCoimisiún, tráth a thabharfaidh an Bhulgáir agus an Rómáin fógra don Choimisiún gur cuireadh na tástálacha cuimsitheacha i gcrích go rathúil.

                     (3)

                     I gcomhréir le hAirteagal 1(1) de Chinneadh (AE) 2017/1908, d’fhíoraigh eu-LISA go bhfuil córais náisiúnta VIS na Bulgáire agus na Rómáine réidh lena gcomhtháthú sa Chóras Faisnéise Víosaí ón taobh teicniúil de.

                     (4)

                     I litir dar dáta an 15 Nollaig 2020, thug an Rómáin fógra don Choimisiún go bhfuil na tástálacha cuimsitheacha dá dtagraítear in Airteagal 1(1) de Chinneadh (AE) 2017/1908, maidir leis na forálacha a liostaítear san Iarscríbhinn a ghabhann leis an gCinneadh sin, curtha i gcrích go rathúil.

                     (5)

                     I litir dar dáta an 19 Eanáir 2021, thug an Bhulgáir fógra don Choimisiún go bhfuil na tástálacha cuimsitheacha dá dtagraítear in Airteagal 1(1) de Chinneadh (AE) 2017/1908, maidir leis na forálacha a liostaítear san Iarscríbhinn a ghabhann leis an gCinneadh sin, curtha i gcrích go rathúil.

                     (6)

                     Dá bhrí sin, tar éis don Bhulgáir agus don Rómáin na socruithe teicniúla is gá a chur i gcrích agus fógra cuí a thabhairt don Choimisiún ina leith, ba cheart an dáta a chinneadh óna mbeidh feidhm ag Cinneadh (AE) 2017/1908.

                     (7)

                     Maidir leis an Íoslainn agus leis an Iorua, is é atá sa Chinneadh seo forbairt ar fhorálacha acquis Schengen de réir bhrí an Chomhaontaithe arna thabhairt i gcrích ag Comhairle an Aontais Eorpaigh agus Poblacht na hÍoslainne agus Ríocht na hIorua maidir le comhlachas an dá thír sin le acquis Schengen a chur chun feidhme, a chur i bhfeidhm agus a fhorbairt, (2) ar forálacha iad a thagann faoi réim an réimse dá dtagraítear in Airteagal 1, pointí B agus G, de Chinneadh 1999/437/CE ón gComhairle (3).

                     (8)

                     Maidir leis an Eilvéis, is é atá sa Chinneadh seo forbairt ar fhorálacha acquis Schengen de réir bhrí an Chomhaontaithe arna thabhairt i gcrích idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt, (4) ar forálacha iad a thagann faoi réim an réimse dá dtagraítear in Airteagal 1, pointí B agus G, de Chinneadh 1999/437/CE, arna léamh i gcomhar le hAirteagal 3 de Chinneadh 2008/146/CE ón gComhairle (5).

                     (9)

                     Maidir le Lichtinstéin, is é atá sa Chinneadh seo forbairt ar fhorálacha acquis Schengen de réir bhrí an Phrótacail idir an tAontas Eorpach, an Comhphobal Eorpach, Cónaidhm na hEilvéise agus Prionsacht Lichtinstéin i ndáil le haontachas Phrionsacht Lichtinstéin leis an gComhaontú idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt, (6) ar forálacha iad a thagann faoi réim an réimse dá dtagraítear in Airteagal 1, pointí B agus G, de Chinneadh 1999/437/CE arna léamh i gcomhar le hAirteagal 3 de Chinneadh 2011/350/AE ón gComhairle (7),

               TAR ÉIS AN CINNEADH SEO A GHLACADH:

            Airteagal 1
            Beidh feidhm ag Cinneadh (AE) 2017/1908 ón 25 Iúil 2021.

            Airteagal 2
            Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 18 Meitheamh 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 269, 19.10.2017, lch. 39.

            (2)  IO L 176, 10.7.1999, lch. 36.

            (3)  Cinneadh 1999/437/CE ón gComhairle an 17 Bealtaine 1999 maidir le socruithe áirithe i dtaca le cur i bhfeidhm an Chomhaontaithe arna thabhairt i gcrích ag Comhairle an Aontais Eorpaigh agus Poblacht na hÍoslainne agus Ríocht na hIorua maidir le comhlachas an dá thír sin le acquis Schengen a chur chun feidhme, a chur i bhfeidhm agus a fhorbairt (IO L 176, 10.7.1999, lch. 31).

            (4)  IO L 53, 27.2.2008, lch. 52.

            (5)  Cinneadh 2008/146/CE ón gComhairle an 28 Eanáir 2008 maidir le tabhairt i gcrích an Chomhaontaithe, thar ceann an Chomhphobail Eorpaigh, idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt (IO L 53, 27.2.2008, lch. 1).

            (6)  IO L 160, 18.6.2011, lch. 21.

            (7)  Cinneadh 2011/350/AE ón gComhairle an 7 Márta 2011 maidir le tabhairt i gcrích an Phrótacail, thar ceann an Aontais Eorpaigh, idir an tAontas Eorpach, an Comhphobal Eorpach, Cónaidhm na hEilvéise agus Prionsacht Lichtinstéin i ndáil le haontachas Phrionsacht Lichtinstéin leis an gComhaontú idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt, a bhaineann le seiceálacha ag na teorainneacha inmheánacha a dhíothú agus le gluaiseacht daoine (IO L 160, 18.6.2011, lch. 19).


title: Cinneadh Cur Chun Feidhme (CBES) 2021/585 ón gComhairle an 12 Aibreán 2021 lena gcuirtear chun feidhme Cinneadh 2011/235/CBES maidir le bearta sriantacha atá dírithe ar dhaoine agus eintitis áirithe i bhfianaise na staide san Iaráin

text:
                  12.4.2021

                  GA

                  Iris Oifigiúil an Aontais Eorpaigh

                  LI 124/7

         CINNEADH CUR CHUN FEIDHME (CBES) 2021/585 ÓN gCOMHAIRLE
         an 12 Aibreán 2021
         lena gcuirtear chun feidhme Cinneadh 2011/235/CBES maidir le bearta sriantacha atá dírithe ar dhaoine agus eintitis áirithe i bhfianaise na staide san Iaráin
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 31(2) de,
         Ag féachaint do Cinneadh 2011/235/CBES ón gComhairle an 12 Aibreán 2011 maidir le bearta sriantacha atá dírithe ar dhaoine agus eintitis áirithe i bhfianaise na staide san Iaráin (1), agus go háirithe Airteagal 3(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 12 Aibreán 2011, ghlac an Chomhairle Cinneadh 2011/235/CBES.

                     (2)

                     An 8 Nollaig 2019 d’eisigh Ardionadaí an Aontais do Ghnóthaí Eachtracha agus don Bheartas Slándála dearbhú thar ceann an Aontais inar cháin sé an lámh láidir a bheith á húsáid go forleathan díréireach ag fórsaí slándála na hIaráine, as ar eascair líon ard básanna agus gortuithe le linn na freagartha ar léirsithe mhí na Samhna 2019. Cuireadh in iúl go soiléir sa dearbhú freisin go bhfuil an tAontas ag súil go dtabharfar déantóirí uile an fhoréigin chun cuntais agus iarradh ar údaráis na hIaráine imscrúduithe trédhearcacha inchreidte a áirithiú chun líon na ndaoine a maraíodh agus a gabhadh a shoiléiriú, agus chun próis chuí a chur ar fáil do gach cimí. Ina theannta sin, mar fhreagairt ar chinneadh na hIaráine deireadh a chur le rochtain idirlín ar líonraí domhanda ar feadh seachtaine agus cumarsáid agus saorshreabhadh faisnéise do shaoránaigh na hIaráine a chosc, cuireadh in iúl go láidir sa dearbhú nach mór cearta bunúsacha, amhail saoirse chun tuairimí a nochtadh agus saoirse comhthionóil, a urramú i gcónaí.

                     (3)

                     Sa chomhthéacs sin, agus i gcomhréir le gealltanas an Aontais aghaidh a thabhairt ar na saincheisteanna uile is ábhar imní leis an Iaráin, lena n-áirítear staid chearta an duine, ba cheart ochtar agus trí eintiteas a áireamh ar liosta na ndaoine agus na n-eintiteas atá faoi réir bearta sriantacha a leagtar amach san Iarscríbhinn a ghabhann le Cinneadh 2011/235/CBES.

                     (4)

                     Ba cheart, dá bhrí sin, an Iarscríbhinn a ghabhann le Cinneadh 2011/235/CBES a leasú dá réir sin,

               TAR ÉIS AN CINNEADH SEO A GHLACADH:

            Airteagal 1
            Leasaítear an Iarscríbhinn a ghabhann le Cinneadh 2011/235/CBES mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 12 Aibreán 2021.

                  Thar ceann na Comhairle

                  An tUachtarán

               A. P. ZACARIAS

            (1)  IO L 100, 14.4.2011, lch. 51.

            IARSCRÍBHINN
            Cuirtear na daoine agus na heintitis seo a leanas le liosta na ndaoine agus na n-eintiteas a leagtar amach san Iarscríbhinn a ghabhann le Cinneadh 2011/235/CFSP:
            Daoine

                           Ainm

                           Faisnéis aitheantais

                           Cúiseanna

                           Dáta an liostaithe

                           “88.

                           SOLEIMANI Gholamreza

                           Áit bhreithe: Farsan (Iran)
                           Dáta breithe: 1343 (Féilire Hijri na hIaráine), 1964 nó 1965 (Féilire Ghréagóra)
                           Náisiúntacht: Iaránach
                           Inscne: fireann
                           Post: Ceann ar Basij Organisation de chuid an Islamic Revolutionary Guard Corps (IRGC)

                           Is é Gholamreza Soleimani Ceann an Basij Organisation. D’úsáid Basij Organisation fórsa marfach chun agóidí mhí na Samhna 2019 san Iaráin a chur faoi chois, rud ba chúis le básanna agus gortuithe agóideoirí neamharmtha agus sibhialtach eile i go leor cathracha ar fud na tíre. Mar Cheann an Basij Organisation, tá Gholamreza Soleimani freagrach as agóidí a chur faoi chois go foréigneach agus as sáruithe tromchúiseacha dhéanamh ar chearta an duine san Iaráin.

                           12.4.2021

                           89.

                           SALAMI Hossein (dá ngairtear freisin: SALAMI Hussain)

                           Áit bhreithe: Vaneshan, Golpayegan (Iran)
                           Dáta breithe: 1339 (Féilire Hijri na hIaráine) 1960 nó 1961 (FéilireGhréagóra)
                           Náisiúntacht: Iaránach
                           Inscne: fireann
                           Post: Ardcheannasaí ar an Islamic Revolutionary Guard
                           Corps (IRGC)
                           Céim: Maor-Ghinearál

                           Tá Hossein Salami ina Ardcheannasaí ar IRGC ó Aibreán 2019 i leith, agus áirítear ansin an mílíste Basij, agus comhalta den National Security Council. D’úsáid fórsaí rialta IRGC agus an mílíste Basij fórsa marfach chun agóidí mhí na Samhna 2019 san Iaráin a chur faoi chois, rud ba chúis le básanna agus gortuithe agóideoirí neamharmtha agus sibhialtach eile i go leor cathracha ar fud na tíre. Mar chomhalta den National Security Council, ghlac Hossein Salami páirt sna seisiúin a raibh de thoradh orthu na horduithe fórsa marfach a úsáid chun agóidí mhí na Samhna 2019 a chur faoi chois. Dá bhrí sin, tá Hossein Salami freagrach as sáruithe tromchúiseacha ar chearta an duine san Iaráin.

                           12.4.2021

                           90.

                           KARAMI Hassan

                           Náisiúntacht: Iaránach
                           Inscne: fireann
                           Post: Ceannasaí ar na Special Units d’fhórsa póilíneachta na hIaráine.

                           Is é Hassan Karami Ceannasaí na Special Units d’fhórsa póilíneachta na hIaráine. D’úsáid na Special Units fórsa marfach chun agóidí mhí na Samhna 2019 san Iaráin a chur faoi chois, rud ba chúis le básanna agus gortuithe agóideoirí neamharmtha agus sibhialtach eile i gcathracha go leor ar fud na tíre. Mar Cheannasaí ar na Special Units agus ós rud é gurb iad ba chúis le básanna agus gortuithe agóideoirí neamharmtha agus sibhialtach eile, tá Hassan Karami freagrach as sáruithe tromchúiseacha ar chearta an duine san Iaráin.

                           12.4.2021

                           91.

                           PAKPOUR Mohammad (dá ngairtear feasta: PAKPUR Mohammad)

                           Áit bhreithe: Arak (Iran)
                           Dáta breithe: 1340 (Féilire Hijri na hIaráine), 1961(Féilire Ghréagóra)
                           Náisiúntacht: Iaránach
                           Inscne: fireann
                           Post: Ardcheannasaí ar an Islamic Revolutionary Guard Corps (IRGC) Ground Forces
                           Céim: Briogáidire-Ghinearál

                           Tá Mohammad Pakpour ina Ardcheannasaí ar IRGC Ground Forces ó Mhárta 2010 i leith. D’úsáid IRGC Ground Forces fórsa marfach chun agóidí mhí na Samhna 2019 san Iaráin a chur faoi chois, rud ba chúis le básanna agus gortuithe agóideoirí neamharmtha agus sibhialtach eile i go leor cathracha ar fud na tíre. Mar Cheannasaí ar IRGC Ground Forces, a d’úsáid fórsa marfach i gcoinne agóideoirí neamharmtha agus sibhialtaigh eile, tá Mohammad Pakpour freagrach as sáruithe tromchúiseacha ar chearta an duine san Iaráin.

                           12.4.2021

                           92.

                           ASHTARI Hossein

                           Áit bhreithe: Isfahan (dá ngairtear feasta: Esfahan, Ispahan)
                           Náisiúntacht: Iaránach
                           Inscne: fireann
                           Post: Ardcheannasaí ar an Iranian police force

                           Tá Hossein Ashtari ina Ardcheannasaí ar fhórsa póilíneachta na hIaráine ó mhí an Mhárta 2015 i leith agus ina chomhalta den National Security Council. Áirítear ar an bhfórsa póilíneachta na Emdad Units agus na Special Units. D’úsáid gnáthfhórsa póilíneachta na hIaráine, na Emdad Units agus na Special Units fórsa marfach chun agóidí mhí na Samhna 2019 san Iaráin a chur faoi chois, rud ba chúis le básanna agus gortuithe agóideoirí neamharmtha agus sibhialtach eile i go leor cathracha ar fud na tíre. Mar chomhalta den National Security Council, ghlac Hossein Ashtari páirt sna seisiúin a raibh de thoradh orthu na horduithe fórsa marfach a úsáid chun agóidí mhí na Samhna 2019 a chur faoi chois. Dá bhrí sin, tá Hossein Ashtari freagrach as sáruithe tromchúiseacha ar chearta an duine san Iaráin.

                           12.4.2021

                           93.

                           ZIAEI Gholamreza

                           Inscne: fireann
                           Post: Iar-Stiúrthóir Evin Prison; Iar-Stiúrthóir ar ionaid choinneála eile

                           Idir mí Iúil 2019 agus mí an Mheithimh 2020, bhí Gholamreza Ziaei ina Stiúrthóir de Evin Prison, áit a ndeachaigh coinníollacha diana na gcimithe, a bhí go dona cheana, in olcas le linn a théarma oifige. Diúltaítear do bhanphríosúnaigh dul i dteagmháil teileafóin lena leanaí. Diúltaítear cuairteanna seachtainiúla óna ngaolta do phríosúnaigh pholaitíochta, rud nach gceadaítear anois ach gach dhá mhí. Le linn agóidí 2009, bhí Ziaei i gceannas ar an Kahrizak Detention Center, áit a bhfuair cúigear cimithe ar a laghad, a gabhadh i dtaca le agóidí sráide 2009 Tehran, nuair a rinneadh céasadh orthu. Idir 2017 go2019, sular ghlac Ziaei ceannas ar Evin Prison in Tehran, bhí Ziaei ina stiúrthóir ar Rajaee Shahr Prison in Karaj, taobh thiar de Tehran, áit a ndearna príosúnaigh pholaitíochta go leor agóidí i gcoinne mí-úsáide agus dálaí maireachtála mídhaonna.

                           12.4.2021

                           94.

                           SHAHVARPOUR Hassan

                           Áit bhreithe: Safi Abad, south of Dezful, Khuzestan (Iran)
                           Inscne: fireann
                           Uimhir an phas: 2001624001 (uimhir aitheantais náisiúnta)
                           Post: Islamic Revolutionary Guard
                           Corps (IRGC), Ceannasaí ar Khuzestan Province Vali Asr Corps
                           Céim: Briogáidire-Ghinearál

                           Mar cheannasaí ar an IRCG in Khuzestan ó 2009 i leith, tá Hassan Shahvarpour freagrach as ceannasaíocht na bhfórsaí, a d’úsáid meaisínghunnaí i gcoinne agóideoirí agus sibhialtaigh eile i gcathair Mahshahr le linn agóidí i mí na Samhna 2019. Faoina cheannas, maraíodh 148 nduine nuair a scaoil IRGC iad le meaisínghunnaí ó fheithiclí armúrtha a bhí mórthimpeall ar agóideoirí a bhí ar a dteitheadh agus i bhfolach i riasca in aice láimhe.

                           12.4.2021

                           95.

                           VASEGHI Leyla (Dá ngairtear freisin VASEQI Layla, VASEGHI Leila, VASEGHI Layla)

                           Áit bhreithe: Sari, Mazandaran Province (Iran)
                           Dáta breithe: 1352 (Féilire Hijri na hIaráine), 1972 nó 1973 (Féilire Ghréagóra)
                           Inscne: baineann
                           Post: Gobharnóir Shahr-e Qods agus Ceann an City Security Council

                           Mar ghobharnóir ar Shahr-e Qods agus Ceann an City Security Council ó mhí Mheán Fómhair 2019 i leith, d’ordaigh Leyla Vaseghido na póilíní agus do na fórsaí armtha eile úsáid a bhaint as modhanna marfacha le linn agóidí mhí na Samhna 2019, rud ba chúis leis an iliomad básanna nó gortuithe agóideoirí neamharmtha agus sibhialtach eile. Mar ghobharnóir ar Shahr-e Qods agus Ceann an City Security Council, tá Leyla Vaseghi freagrach as sáruithe tromchúiseacha ar chearta an duine san Iaráin.

                           12.4.2021”

            Eintitis

                           Ainm

                           Faisnéis aitheantais

                           Cúiseanna

                           Dáta an liostaithe

                           “2.

                           Evin Prison

                           Seoladh: Tehran Province, Tehran, District 2, Dasht-e Behesht (Iran)

                           Is ionad coinneála é Evin Prison inar coinníodh príosúnaigh pholaitíochta agus ina ndearnadh dian-mhí-úsáid ar chearta an duine, lena n-áirítear céasadh, arís agus arís eile le blianta fada anuas. Bhíodh agóideoirí Shamhain 2019 ar a gcoinneáil mar phríosúnaigh pholaitíochta, agus tá fós go pointe áirithe. Tá cearta bunúsacha nós imeachta á mbaint de phríosúnaigh in Evin Prison, agus uaireanta, bíonn siad á gcoinneáil i ngaibhniú aonair nó i gcillíní plódaithe a bhfuil drochdhálaí sláinteachais iontu. Tá tuairiscí mionsonraithe ann ar chéasadh fisiciúil agus síceolaíoch. Diúltaítear do chimí teagmháil a dhéanamh le teaghlaigh agus dlíodóirí agus diúltaítear cóireáil leordhóthanach sláinte dóibh chomh maith.

                           12.4.2021

                           3.

                           Fashafouyeh Prison (dá ngairtear freisin: Greater Tehran Central Penitentiary, Hasanabad-e Qom Prison, Greater Tehran Prison)

                           Seoladh: Tehran Province, Hasanabad, Bijin Industrial Zone, Tehran, Qom Old Road (Iran)
                           Uimhir theileafóin: +98 21 5625 8050

                           Is ionad coinneála é Fashafouyeh Prison a ainmníodh i dtosach chun ciontóirí coireanna a bhaineann le drugaí a choinneáil, le déanaí, tá príosúnaigh pholaitíochta ar a gcoinneáil ann agus, i gcásanna áirithe, cuirtear iallach orthu cillíní a roinnt le handúiligh drugaí. Tá na dálaí maireachtála agus sláinteachais an-lag, gan riachtanais bhunúsacha amhail uisce óil glan ar fáil. Le linn agóidí mhí na Samhna 2019, bhí roinnt agóideoirí á gcoinneáil in Fashafouyeh Prison, mionaoisigh ina measc. Léirítear i dtuarascálacha go ndearnadh céasadh ar agóideoirí mhí na Samhna 2019 agus gur cuireadh cóireáil mhídhaonna orthu in Fashafouyeh Prison, mar shampla trína ngortú d’aon ghnó le huisce fiuchta agus trí chóireáil leighis a dhiúltú. Dar le tuarascáil Amnesty International maidir le cniogbheartaíocht na n-agóidí i mí na Samhna 2019, coinníodh páistí chomh hóg le 15 bliana d’aois in éineacht le daoine fásta in Fashafouyeh Prison. Ghearr cúirt in Tehran pionós an bháis ar thriúr agóideoirí de chuid mhí na Samhna 2019, atá ar a gcoinneáil in Fashafouyeh Prison faoi láthair.

                           12.4.2021

                           4.

                           Rajaee Shahr Prison (Dá ngairtear freisin: Rajai Shahr Prison, Rajaishahr, Raja’i Shahr, Reja’i Shahr, Rajayi Shahr, Gorhardasht Prison, Gohar Dasht Prison)

                           Seoladh: Alborz Province, Karaj, Gohardasht, Moazzen Blvd (Iran)
                           Uimhir theileafóin: +98 26 3448 9826

                           Tá cáil ar Rajaee Shahr Prison mar gheall ar chearta an duine a bheith á ndíothú ann, lena n-áirítear céasadh tromchúiseach fisiciúil agus síceolaíoch ar phríosúnaigh pholaitíochta agus ar phríosúnaigh choinsiasa chomh maith le hollbhásuithe gan triail chothrom, ó bhí an Réabhlóid Ioslamach ann in 1979. I ndiaidh agóidí mhí na Samhna 2019, cuireadh drochbhail ar na céadta cimí, leanaí ina measc, in Rajaee Shahr Prison. Tá tuairiscí inchreidte ann faoi go leor cásanna céasta agus cineálacha eile pionóis chruála, lena n-áirítear cásanna a bhaineann le mionaoisigh.’

                           12.4.2021.”


title: Cinneadh Cur Chun Feidhme (AE) 2021/609 ón gCoimisiún an 14 Aibreán 2021 lena leasaítear Cinneadh Cur Chun Feidhme (AE) 2020/439 a mhéid a bhaineann le caighdeáin chomhchuibhithe maidir le pacáistiú le haghaidh feistí leighis atá críochsteirilithe agus le steiriliú táirgí cúraim sláinte

text:
                  15.4.2021

                  GA

                  Iris Oifigiúil an Aontais Eorpaigh

                  L 129/150

         CINNEADH CUR CHUN FEIDHME (AE) 2021/609 ÓN gCOIMISIÚN
         an 14 Aibreán 2021
         lena leasaítear Cinneadh Cur Chun Feidhme (AE) 2020/439 a mhéid a bhaineann le caighdeáin chomhchuibhithe maidir le pacáistiú le haghaidh feistí leighis atá críochsteirilithe agus le steiriliú táirgí cúraim sláinte
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1025/2012 ó Pharlaimint na hEorpa agus ón gComhairle an 25 Deireadh Fómhair 2012 maidir le caighdeánú Eorpach, lena leasaítear Treoracha 89/686/CEE agus 93/15/CEE ón gComhairle agus Treoracha 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE agus 2009/105/CE ó Pharlaimint na hEorpa agus ón gComhairle agus lena n-aisghairtear Cinneadh 87/95/CEE ón gComhairle agus Cinneadh Uimh. 1673/2006/CE ó Pharlaimint na hEorpa agus ón gComhairle (1), agus go háirithe Airteagal 10(6) de,
         De bharr an mhéid seo a leanas:

                     (1)

                     I gcomhréir le hAirteagal 5(1) de Threoir 98/79/CE ó Pharlaimint na hEorpa agus ón gComhairle (2), glacfaidh na Ballstáit leis go gcomhlíontar na ceanglais riachtanacha dá dtagraítear in Airteagal 3 den Treoir sin i ndáil feistí leighis diagnóiseacha in vitro atá i gcomhréir leis na caighdeáin náisiúnta ábhartha a glacadh de bhun na gcaighdeán comhchuibhithe ar foilsíodh na tagairtí dóibh in Iris Oifigiúil an Aontais Eorpaigh.

                     (2)

                     Le litreacha M/023 - BC/CEN/03/023/93-08 an 5 Lúnasa 1993 agus M/252 an 12 Meán Fómhair 1997, rinne an Coimisiún iarrataí ar an gCoiste Eorpach um Chaighdeánú (CEN) agus ar Choiste Eorpach na gCaighdeán Leictriteicniúil (Cenelec) caighdeáin chomhchuibhithe nua a dhréachtú agus caighdeáin chomhchuibhithe a bhí ann cheana a athbhreithniú chun tacú le Treoir 98/79/CE.

                     (3)

                     Ar bhonn iarraidh M/252, rinne CEN athbhreithniú ar chaighdeán comhchuibhithe EN ISO 11737-2:2009, caighdeán ar foilsíodh an tagairt dó le Cinneadh Cur Chun Feidhme (AE) 2020/439 ón gCoimisiún (3). Is é an toradh a bhí ar an athbhreithniú sin gur glacadh caighdeán comhchuibhithe EN ISO 11737-2:2020 maidir le steiriliú táirgí cúraim sláinte.

                     (4)

                     Ar bhonn iarraidh M/023 - BC/CEN/03/023/93-08, dhréachtaigh CEN caighdeáin chomhchuibhithe EN ISO 11607-1:2020 agus EN ISO 11607-2:2020 maidir le pacáistiú le haghaidh feistí leighis críochsteirilithe.

                     (5)

                     Na caighdeáin chomhchuibhithe a dhréachtaigh agus a d’athbhreithnigh CEN, rinne an Coimisiún measúnú i gcomhar le CEN i dtaobh cé acu a chomhlíonann na caighdeáin sin na hiarrataí lena mbaineann nó nach gcomhlíonann.

                     (6)

                     Caighdeáin chomhchuibhithe EN ISO 11607-1:2020, EN ISO 11607-2:2020 agus EN ISO 11737-2:2020, sásaíonn siad na ceanglais is aidhm dóibh a chumhdach agus a leagtar amach i dTreoir 98/79/CE. Dá bhrí sin, is iomchuí na tagairtí do na caighdeán sin a fhoilsiú in Iris Oifigiúil an Aontais Eorpaigh.

                     (7)

                     An tagairt do chaighdeán comhchuibhithe EN ISO 11737-2:2009, tagairt a foilsíodh le Cinneadh Cur Chun Feidhme (AE) 2020/439, is gá tagairt eile a chur ina háit de bhrí go ndearnadh athbhreithniú ar an gcaighdeán sin.

                     (8)

                     In Iarscríbhinn I a ghabhann le Cinneadh Cur Chun Feidhme (AE) 2020/439, liostaítear na tagairtí do na caighdeáin chomhchuibhithe a dréachtaíodh chun tacú le Treoir 98/79/CE. Na tagairtí do na caighdeáin chomhchuibhithe a dréachtaíodh chun tacú le Treoir 98/79/CE, chun a áirithiú go ndéanfar iad a liostú in aon ghníomh amháin, ba cheart na tagairtí do chaighdeáin EN ISO 11607-1:2020 agus EN ISO 11607-2:2020 a chuimsiú sa Chinneadh Cur Chun Feidhme sin.

                     (9)

                     Dá bhrí sin, ba cheart Cinneadh Cur Chun Feidhme (AE) 2020/439 a leasú dá réir.

                     (10)

                     Is éard a thugtar le fios le caighdeán comhchuibhithe a chomhlíonadh go nglactar leis go bhfuil comhréir ann leis na ceanglais riachtanacha chomhfhreagracha a leagtar amach i reachtaíocht chomhchuibhithe an Aontais ón dáta a fhoilsítear an tagairt don chaighdeán sin in Iris Oifigiúil an Aontais Eorpaigh. Dá bhrí sin, ba cheart an Cinneadh seo a theacht i bhfeidhm lá a fhoilsithe,

               TAR ÉIS AN CINNEADH SEO A GHLACADH:

            Airteagal 1
            Iarscríbhinn I a ghabhann le Cinneadh Cur Chun Feidhme (AE) 2020/439, leasaítear é i gcomhréir leis an Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 14 Aibreán 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 316, 14.11.2012, lch. 12.

            (2)  Treoir 98/79/CE ó Pharlaimint na hEorpa agus ón gComhairle an 27 Deireadh Fómhair 1998 maidir le feistí leighis diagnóiseacha in vitro (IO L 331, 7.12.1998, lch. 1).

            (3)  Cinneadh Cur Chun Feidhme (AE) 2020/439 ón gCoimisiún an 24 Márta 2020 maidir le caighdeáin chomhchuibhithe i ndáil le feistí leighis diagnóiseacha in vitro arna ndréachtú chun tacú le Treoir 98/79/CE ó Pharlaimint na hEorpa agus ón gComhairle (IO L 90I, 25.3.2020, lch. 33).

            IARSCRÍBHINN
            Leasaítear Iarscríbhinn I mar a leanas:

                        (1)

                        cuirtear an méid seo a leanas in ionad iontráil 5:

                                       Uimh.

                                       An tagairt don chaighdeán

                                    “5.

                                    EN ISO 11737-2:2020
                                    Steiriliú táirgí cúraim sláinte - Modhanna micribhitheolaíochta - Cuid 2: Tástálacha ar steirilíocht a dhéantar i sainiú, bailíochtú agus cothabháil próisis steiriliúcháin (ISO 11737-2:2019)”;

                        (2)

                        cuirtear isteach iontrálacha 42 agus 43 seo a leanas:

                                       Uimh.

                                       An tagairt don chaighdeán

                                    “42.

                                    EN ISO 11607-1:2020
                                    Pacáistiú le haghaidh feistí leighis atá críochsteirilithe - Cuid 1: Ceanglais maidir le hábhair, córais bhactha steiriúla agus córais phacáistíochta (ISO 11607-1:2019)

                                    43.

                                    EN ISO 11607-2:2020
                                    Pacáistiú le haghaidh feistí leighis atá críochsteirilithe - Cuid 2: Ceanglais bhailíochtaithe maidir le próisis deilbhithe, séalaithe agus chóimeála (ISO 11607-2:2019)”.